Mark Webber

Mark Alan Webber (s. 27. elokuuta 1976 Queanbeyan, Uusi Etelä-Wales, Australia) on australialainen moottoriurheilija, joka ajoi vuodet 2002–2013 Formula 1 -sarjassa Minardi-, Jaguar-, Williams- ja Red Bull -talleissa. Webber kilpaili vuodet 2014–2016 Porschella FIA World Endurance Championship -sarjassa. Lokakuussa 2016 Webber ilmoitti lopettavansa kilpa-autoilijan uransa ja toimii jatkossa Porschella edustustehtävissä sekä työskentelee brittiläisen Channel 4 -kanavan F1 analyytikkona. Hänen omaelämäkertakirjansa Aussie Grit julkaistiin vuonna 2015.

 Ura 
 Alkuvaiheet 
Webberin kiinnostus moottoriurheilua kohtaan alkoi lapsena: hänen isänsä omisti moottoripyöräliikkeen ja Webber itse aloitti ajamalla kartingia. Webber siirtyi 1990-luvun puolivälissä pienempiin formulasarjoihin ja ajoi muun muassa Australian Formula Fordia ja rahanpuutteen vuoksi vain osittain Britannian Formula 3 -sarjaa. 

 Le Mansin 24 tunnin ajo 1998, 1999 ja 2014–2016 
Webber osallistui 1990-luvun lopulla Le Mansin 24 tunnin ajoon. Hän ajoi vuonna 1998 Klaus Ludwigin ja Bernd Schneiderin kanssa Mercedes-Benz CLK-LM:llä Le Mansin 24 tunnin ajossa. He keskeyttivät kilpailun kierroksella 19. Vuonna 1999 hän ei pystynyt osallistumaan itse kilpailuun ennen kisaa sattuneen onnettomuuden takia. Vuonna 2014 Webber teki paluun Le Mansiin mutta heidän autokuntansa joutui keskeyttämään. Vuonna 2015 Webberin autokunta sijoittui toiseksi. Vuoden 2016 kilpailussa Webberin autokunnan suoritukset riittivät lopputuloksissa keskikastiin.

 Formula 3000 
Vuosina 2000–2001 Webber sai mahdollisuuden ajaa Formula 3000 -sarjassa ensin Arrowsin autolla ja seuraavalla kaudella Super Nova Racingillä. Tulokaskaudellaan Webber ajoi avauskilpailussa Imolassa kolmanneksi, voitti seuraavan kilpailun Silverstonessa ja sijoittui kauden aikana vielä kerran kolmanneksi Hockenheimin kilpailussa. Hän oli kauden lopputuloksissa kolmas.

Toisella kaudella Webber voitti Imolassa, Monacossa ja Magny-Coursissa ja sijoittui toiseksi Nürburgringillä. Sarja lopputuloksissa hän oli toinen. F3000-kilpailujen ohessa Webber sai mahdollisuuden toimia Formula 1 -testikuljettajana Benettonilla. Hän sai managerikseen tallipäällikkö Flavio Briatoren.

 Formula 1 
Alkuvuodet
Webberin Formula 1 -uran ensimmäinen kilpailu oli kauden  Australian GP Minardilla. Hän sijoittui kisassa kilpailukyvyttömällä autolla viidenneksi ja toi Minardille ensimmäiset MM-pisteet sitten kauden . Hänen ja tallin omistajan Paul Stoddartin annettiin juhlia sijoitusta palkintokorokkeella.

Seuraavaksi kaudeksi  Webber siirtyi Jaguarille. Webber ajoi muutaman kerran pisteille ja sijoittui MM-pisteissä kymmenenneksi. Webber saavutti ensimmäisen eturivin paikkansa Malesian GP:ssä kaudella . Williams-talli vakuuttui kuljettajan taidoista ja palkkasi hänet.

Webber ajoi Williamsilla seuraavat kaksi kautta. Ensimmäisen palkintosijansa hän ajoi  Monacon GP:ssä, jossa hän oli kolmas. Williams menetti tehokkaat BMW:n moottorit kaudeksi , ja samalla auton suorituskyky laski. Monacon GP:ssä Webber lähti eturivistä Michael Schumacherin saaman rangaistuksen myötä ja taisteli keskeyttämiseensä saakka palkintokorokesijoista. Webber saavutti kyseisellä kaudella vain seitsemän pistettä.

Red Bull (2007–2013)
Kaudeksi  Webber siirtyi Red Bull -talliin. Ensimmäisellä kaudella Red Bull kärsi auton epäluotettavuudesta (Webber ja tallikaveri David Coulthard keskeyttivät kumpikin seitsemän kertaa). Webberin parhaaksi sijoitukseksi jäi Euroopan GP:n kolmas sija.

Kaudella  Webber ei kärsinyt auton epäluotettavuudesta yhtä paljon ja ajoi kauden alussa tasaisesti vahvoja pistesijoja. Kauden loppua kohden Red Bullin vauhti ei ollut enää niin vahvaa, mutta Webber oli koko kauden hyvässä vedossa keräten 21 pistettä, mikä riitti kauden kokonaistuloksissa sijaan 11.

pienoiskuva|Webber Red Bullin ratissa Saksan GP:ssä kaudella 2009.
Kaudella  Webber sai uuden tallikaverin aiemmin Toro Rossolla ajaneesta Sebastian Vettelistä. Webber aloitti kauden hyvin ollen useasti palkintopallilla ja keräten monia kakkossijoja. Webber otti ensimmäisen voittonsa paalupaikalta Saksan osakilpailussa. Seuraavassa kilpailussa Unkarin GP:ssä hän sijoittui kolmanneksi ja saavutti uransa ensimmäisen kilpailun nopeimman kierrosajan. Brasilian GP:ssä Webber ajoi toisen voiton. Abu Dhabin GP:ssä Webber kävi kovan kamppailun Buttonin kanssa kakkossijasta, mutta onnistui pitämään Buttonin takanaan. Webber saavutti kauden aikana 69,5 pistettä ollen kuljettajien MM-sarjan neljäs.

Kaudella  Red Bull oli ylivoimainen aika-ajoissa ja sen autolla saavutettiin paalupaikka kauden seitsemästä ensimmäisestä kilpailusta. Webber lähti paalulta Malesiassa, mutta joutui heti kilpailun alussa tallikaverinsa Vettelin ohittamaksi. Myöhemmin Espanjassa Webber nousi paalupaikalta ylivoimaiseen voittoon. Hän johti kilpailua jokaisella kierroksella. Myös seuraavalla viikolla Monacossa Webber saavutti jälleen paalupaikan ja voitti tuonkin kisan. Turkissa Webber saavutti kolmannen perättäisen paalupaikkansa, mutta kolaroi kisassa Red Bullin toisen kuskin, Sebastian Vettelin kanssa, ja putosi kolmanneksi. 7. kesäkuuta Red Bull ilmoitti jatkaneensa sopimusta Webberin kanssa ainakin kauden 2011 ajaksi. Unkarissa Webber otti uransa kuudennen voiton. Webber lähti kisaan toisesta ruudusta, mutta nousi parhaimmalla taktiikalla voittoon. Korean kilpailussa Webber pyörähti ulos ja keskeytti osuttuaan Nico Rosbergin kanssa yhteen. Tämän seurauksena Webber putosi 11 pisteen päähän MM-kärkeen siirtyneestä Fernando Alonsosta. Brasilian kilpailussa Webber onnistui pitämään Alonson takanaan sijoittuen toiseksi tallitoveri Vettelin voittaessa kilpailun. Kauden päättäneessä Abu Dhabin kilpailussa Webber sijoittui kahdeksanneksi jouduttuaan käymään varikolla ennenaikaisesti rengasrikon myötä ja putosi MM-sarjan loppupisteissä kolmanneksi.

Kaudella  Webber voitti kauden päättäneen Brasilian osakilpailun, joka oli hänen ainut voittonsa kauden aikana. Kauden kokonaispisteissä hän sijoittui kolmanneksi 258 pisteellä.

Kaudella  Webber voitti Monacossa ja Britanniassa. Hän saavutti 179 pistettä sijoittuen sarjan kuudenneksi.

pienoiskuva|Webber Malesian GP:ssä jäähyväiskaudellaan 2013.
Kaudella  Webber saavutti kahdeksan palkintosijaa sijoittuen sarjan kolmanneksi. Malesian GP:ssä Webberin ja Vettelin välit kiristyivät Vettelin ohitettua Webberin tallimääräyksen vastaisesti ajaen kilpailun voittoon Webberin sijoittuessa toiseksi. Myöhemmin kesäkuussa Webber ilmoitti lopettavansa F1-uransa kuluvan kauden jälkeen ja siirtyvänsä kilpailemaan FIA World Endurance Championship -sarjaan. Webberin viimeiseksi kilpailuksi jäi Brasilian GP, jossa hän sijoittui toiseksi ja ajoi kilpailun nopeimman kierroksen.

 FIA World Endurance Championship 
Vuonna 2014 Webber siirtyi FIA World Endurance Championship -sarjaan, jossa hän ajoi Porschen tehdastiimin LMP1-luokan autolla yhdessä Timo Bernhardin ja Brendon Hartleyn kanssa. Ensimmäisen voittonsa Webberin autokunta otti kaudella 2015 Nürburgringin 6 tunnin ajon kilpailussa. He voittivat kauden päätöskilpailua Bahrainia lukuun ottamatta kaikki kauden lopuista kilpailuista ja Webberin autokunta varmisti WEC-sarjan maailmanmestaruuden. 

 Yksityiselämä 
Webber seurustelee oman managerinsa, brittiläisen Ann Nealin kanssa. Nealilla on aikaisemmasta suhteestaan poika, joka on kertonut Webberin olleen hänelle enemminkin lapsuusajan isoveli kuin isäpuoli. 

 Formula 1 -tulokset 

 Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2002 Minardi AUS5 MALKesk. BRA11 SMR11 ESPDNS AUT12 MON11 CAN11 EUR15 GBRKesk. FRA8 GERKesk. HUN16 BELKesk. ITAKesk. USAKesk. JPN10 2 16. 2003 Jaguar AUSKesk. MALKesk. BRA9† SMRKesk. ESP7 AUT7 MONKesk. CAN7 EUR6 FRA6 GBR14 GER11† HUN6 ITA7 USAKesk. JPN11 17 10. 2004 Jaguar AUSKesk. MALKesk. BHR8 SMR13 ESP12 MONKesk. EUR7 CANKesk. USAKesk. FRA9 GBR8 GER6 HUN10 BELKesk. ITA9 CHN10 JPNKesk. BRAKesk. 7 13. 2005 Williams AUS5 MALKesk. BHR6 SMR7 ESP6 MON3 EURKesk. CAN5 USADNS FRA12 GBR11 GERNC HUN7 TURKesk. ITA14 BEL4 BRANC JPN4 CHN7 36 10. 2006 Williams BHR6 MALKesk. AUSKesk. SMR6 EURKesk. ESP9 MONKesk. GBRKesk. CAN 12 USAKesk. FRAKesk. GERKesk. HUNKesk. TUR10 ITA10 CHN8 JPNKesk. BRAKesk. 7 14. 2007 Red Bull AUS13 MAL10 BHRKesk. ESPKesk. MONKesk. CAN9 USA7 FRA12 GBRKesk. EUR3 HUN9 TURKesk. ITA9 BEL7 JPNKesk. CHN10 BRAKesk.  10 12. 2008 Red Bull AUSKesk. MAL7 BHR7 ESP5 TUR7 MON4 CAN12 FRA6 GBR10 GERKesk. HUN9 EUR12 BEL8 ITA8 SINKesk. JPN8 CHN14 BRA9 21 11. 2009 Red Bull AUS12 MAL6 CHN2 BHR11 ESP3 MON5 TUR2 GBR2 GER1 HUN3 EUR9 BEL9 ITAKesk. SINKesk. JPN17 BRA1 ABU2  69,5 4. 2010 Red Bull  BHR8  AUS9  MAL2  CHN8 ESP1 MON1 TUR3   CAN5  EURKesk.  GBR1  GER6  HUN1 BEL2  ITA6  SIN3  JPN2 KORKesk.  BRA2  ABU8 238 3. 2011 Red Bull  AUS5  MAL4  CHN3  TUR2  ESP4  MON4  CAN3  EUR3  GBR3  GER3  HUN5  BEL2  ITAKesk.  SIN3  JPN4  KOR3 IND4  ABU4  BRA1 258 3. 2012 Red Bull  AUS4  MAL4  CHN4  BHR4    ESP11  MON1  CAN7  EUR4  GBR1 GER8 HUN8 BEL6  ITA20† SIN11 JPN9  KOR2  IND3 ABUKesk. USAKesk. BRA4 179 6. 2013 Red Bull  AUS6 MAL2 CHNKesk. BHR7 ESP5 MON3 CAN4 GBR2 GER7 HUN4  BEL5 ITA3 SIN15† KORKesk.  JPN2 INDKesk.  ABU2 USA3 BRA2 199 3.

 Merkkipaaluja 
 Nro Merkkipaalu Ajetut GP:t Osakilpailu 1 Ensimmäinen kilpailu 1 Australian GP 2002 2 Ensimmäiset MM-pisteet 1 Australian GP 2002 3 Ensimmäinen eturivin lähtöruutu 35 Malesian GP 2004 4 1. palkintosija 57 Monacon GP 2005 5 100 kilpailua 100 Turkin GP 2007 6 100 MM-pistettä 121 Japanin GP 2008 7 1. voitto 132 Saksan GP 2009 8 1. paalupaikka 132 Saksan GP 2009 9 1. nopein kierros 133 Unkarin GP 2009 10 10 palkintosijaa 140 Abu Dhabin GP 2009 11 200 MM-pistettä 144 Espanjan GP 2010 12 300 MM-pistettä 150 Saksan GP 2010 13 400 MM-pistettä 157 Brasilian GP 2010 14 20 palkintosijaa 157 Brasilian GP 2010 15 10 nopeinta kierrosta 165 Monacon GP 2011 16 500 MM-pistettä 166 Kanadan GP 2011 17 600 MM-pistettä 174 Japanin GP 2011 18 30 palkintosijaa 178 Brasilian GP 2011 19 700 MM-pistettä 181 Kiinan GP 2012 20 10 paalupaikkaa 184 Monacon GP 2012 21 800 MM-pistettä 194 Korean GP 2012 22 200 kilpailua 200 Malesian GP 2013 23 900 MM-pistettä 204 Monacon GP 2013 24 1000 MM-pistettä 215 Abu Dhabin GP 2013 25 Viimeinen kilpailu 217 Brasilian GP 2013

 Ennätykset 

 Eniten Grand Prixejä ennen ensimmäistä paalupaikkaa (131 GP:tä)

 Formula 3000 -tulokset 

KausiTalli123456789101112PisteetSijoitus2000European Arrows F3000 SMR3 GBR1 ESPKesk. EURKesk. MONKesk. FRA16 AUT4 GER3 HUN9 BEL16213.2001Super Nova Racing BRA7 SMR1 ESP7 AUTKesk. MON1 EUR2 FRA1 GBR4 GERKesk. HUNKesk. BELKesk. ITAKesk.392.

 FIA WEC -tulokset 

KausiTalliAutoLuokka123456789PisteetSijoitus2014Porsche TeamPorsche 919 HybridLMP1 SIL3 SPA12 LMS NC COA5 FUJ3 SHA6 BHR3 SÃOKesk.64,59.2015Porsche TeamPorsche 919 HybridLMP1 SILKesk. SPA3 LMS2 NÜR1 COA1 FUJ1 SHA1 BHR51661.2016Porsche TeamPorsche 919 HybridLMP1 SILKesk. SPA26 LMS10 NÜR1 MEX1 COA1 FUJ3 SHA1 BHR3134,54.

 Lähteet 

 Aiheesta muualla 

 Virallinen sivusto
 Mark Webber Twitterissä
 Formula One Database 
 Mark Webber: tilastot 

Luokka:Australialaiset Formula 1 -kuljettajat
Luokka:FIA World Endurance Championship -kuljettajat
Luokka:Vuonna 1976 syntyneet
Luokka:Elävät henkilöt